**Lene Grawford Nystrøm Rasted** (også kalt «Aqua-Lene») (født 1973) er en norsk sanger som ble populær på slutten av 1990-tallet som vokalist i pop-gruppa Aqua. Hun har også medvirket i noen filmer.

Lene Nystrøm er født på Ramnes i Re kommune i Vestfold, men er oppvokst i både Re og Tønsberg kommune.

Karrière
--------

### Modell

Tidlig på 1990-tallet jobbet Nystrøm som barpike og modell. I 1998 trykte kjendisbladet *Se og Hør* så en rekke nakenfoto av Nystrøm som angivelig skulle vært tatt tidligere på 90-tallet da hun delvis jobbet som modell. Bildene var tatt av hobbyfotografen Rolf «Roffe» Tore Kjæran da Nystrøm var 16-17 år gammel.

### Popmusiker i Aqua

Nystrøm TV-debuterte som vertinne i programmet *Casino* på TVNorge. I 1994 hadde hun et engasjement som sanger på danskebåten MS «Peter Wessel». Her ble hun oppdaget av René Dif, som tok henne med i den danske dansegruppen Aqua som da het Joyspeed.

Etter først å ha utgitt singlen «Itsy Bitsy» i 1994 (som ble en fiasko) spilte gruppen inn albumet *Aquarium* i 1997. Den da ukjente popgruppen reiste på kjøpesenterturné. Med hitlåten «Barbie Girl» tok gruppens popularitet for alvor av. Gruppens fengende og humoristiske poplåter sørget for platinaplater i over 20 land. For sin deltakelse i Aqua fikk hun juryens spesialpris under Spellemannprisen 1997.

I 1998 skrev Aqua temalåten til Hollywood-­filmen *Sliding Doors*, og de opptrådte på MTV Music Awards hvor de spilte en mix av sine mange hitlåter, som «Barbie Girl», «Dr Jones» og «Roses Are Red». Bandets karriere ble kortvarig da oppfølgeren *Aquarius* i 2000 ble slaktet av kritikerne, og solgte på langt nær så mye som debuten.[]

Nystrøm ble i gruppa til 2001 da indre konflikter begynte å tære på. Det var særlig det dårlige forholdet mellom henne og kjæresten René Dif som førte til at hun brøt ut. På samme tid hadde hun startet et forhold til bandmedlemmet Søren Rasted, som hun giftet seg med i Las Vegas.

### Etter Aqua

To år etter Aqua forsøkte Nystrøm å skape sin egen solokarriere. I 2003 utga hun debutalbumet *Play With Me*, med singlene «It's Your Duty», «Pretty Young Thing» og "Virgin superstar". 

Etter dette begynte hun å skrive sanger for andre artister, som for gruppa Girls Aloud hvor hun skrev sangene «No Good Advice» og «You Freak Me Out» til deres første album *Sound of the Underground*. «No Good Advice» ble en hit. Hun bidro også på den danske *Tsunami-singlen* som havnet på førsteplass i Danmark i 2005.[]

I 2008 deltok hun på en comebackturné med Aqua.

### Filmroller

I 2009 hadde hun en sentral roller i den danske filmen *Fri os fra det onde*. Senere på året spilte hun også i en norsk krigsfilm, *Svik*, der hun hadde rollen som en nattklubbsangerinne under under 2. verdenskrig.

Hun har også spilt i fem filmer om Varg Veum.

Familie
-------

Nystrøm var gift med danske Søren Rasted fra 2001 til 2017. De har to barn sammen.

Diskografi
----------

* 1994: *Itsy Bitsy* (med Aqua – som da het Joyspeed) (singel)
* 1997: *Aquarium* (med Aqua)
* 2000: *Aquarius* (med Aqua)
* 2003: *Play With Me* (soloprosjekt)
* 2009: *Greatest Hits* (med Aqua)
* 2011: *Megalomania* (med Aqua)

Filmografi
----------

* 2009 – *Fri os fra det onde*
* 2009 – *Svik*
* 2010 – *Varg Veum - Skriften på veggen*
* 2011 – *Varg Veum - Svarte Får*
* 2011 – *Varg Veum – I mørket er alle ulver grå*
* 2012 – *Varg Veum – De døde har det godt*
* 2012 – *Varg Veum – Kalde hjerter*

Referanser
----------

1. ↑   Discogs, oppført som Lene, Discogs artist-ID 182605, besøkt 9. oktober 2017[Hentet fra Wikidata]
2. ↑   Internet Movie Database, IMDb-ID nm0638910, besøkt 10. juli 2016[Hentet fra Wikidata]
3. ↑   ReAvisa, www.reavisa.no, utgitt 2019, besøkt 27. juni 2021[Hentet fra Wikidata]
4. ↑   Dagbladet, www.dagbladet.no, utgitt 2020, besøkt 27. juni 2021[Hentet fra Wikidata]
5. 1 2 3 4 5 6  (norsk) «*Her er Aqua-Lene i sentrum av dansk filmkrangel*». **Dagbladet**. 25. mars 2009.
6. ↑  «Lene ble hyllet på hjemmebane: - Det er veldig lenge siden jeg har syngi for så mange venner og familie!». *ReAvisa*. 2. august 2019. Besøkt 7. oktober 2020.
7. ↑  Hemmelig pris for nakenbildene, Dagbladet.no
8. ↑

Eksterne lenker
---------------

* (en) Lene Nystrøm på Internet Movie Database Rediger på Wikidata

* (sv) Lene Nystrøm i Svensk Filmdatabas Rediger på Wikidata

* (da) Lene Nystrøm på Filmdatabasen Rediger på Wikidata

* (da) Lene Nystrøm på danskefilm.dk Rediger på Wikidata

* (da) Lene Nystrøm på danskfilmogtv.dk Rediger på Wikidata

* (da) Lene Nystrøm på Scope Rediger på Wikidata

* (fr) Lene Nystrøm på Allociné Rediger på Wikidata

* (en) Lene Nystrøm på AllMovie Rediger på Wikidata

* (en) Lene Nystrøm hos The Movie Database Rediger på Wikidata

* (da) Lene Nystrøm hos danskefilmstemmer.dk Rediger på Wikidata
* Lene Nystrøm på Filmweb (skuespillerprofil)

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** MusicBrainz **·** MusicBrainz **·** Discogs **·** Discogs **·** AllMusic **·** AllMusic
 |